
Tiekėjams
Siunčiama CVP IS priemonėmis

DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „KAM finansinių išteklių valdymo informacinės sistemos modernizavimo paslaugos“, vykdomą skelbiamų derybų (tarptautinis) būdu (pirkimo ID 6902106, toliau – Pirkimas), 2026-03-24 CVP IS priemonėmis gavo potencialaus tiekėjo paklausimą.
Paklausimas pateiktas laikantis Skelbiamų derybų sąlygų 1 priedo „Terminai“ lentelės 4 eil. nustatyto termino „Prašymą paaiškinti, patikslinti pirkimo dokumentus tiekėjas turi pateikti ne vėliau kaip: 10 (dešimt) dienų iki paraiškų pateikimo termino dienos“, t. y. pateiktas laiku, todėl nagrinėtinas (paraiškų pateikimo terminas – 2026-04-20 10:00 val.).
CPO LT viešojo pirkimo komisija (toliau – Komisija), vadovaudamasi Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – GĮ) 25 str. 5 d. ir Skelbiamų derybų sąlygų 6.2 p., teikia atsakymus į paklausime pateiktus klausimus:
	Klausimas 1 (klausimo tekstas netaisytas)

	Prašome patikslinti, koks yra numatomas bendras vardinių BVIS naudotojų skaičius, kiek iš jų naudotųsi sistema tik ataskaitų peržiūrai ir analizei, o kiek – ataskaitų rengimui ar tvarkymui, ar per 3 metų laikotarpį numatomas šių naudotojų skaičiaus pokytis ir koks Perkančiosios organizacijos vertinimu būtų galutinis vartotojų skaičius pasibaigus 3 metų laikotarpiui.

	Atsakymas

	Dėkojame už Jūsų klausimą.
Pirkimo dokumentų priede „Techninėje specifikacija“ punkte PT-73 yra nurodytas konkretus naudotojų skaičius: “Preliminarus naudotojų, kuriuos reikės apmokyti, kiekis – 120 (tarp jų iki 5 administratorių).”.
Nenumatoma, kad jis keisis 3 metų eigoje. Visi šie naudotojai naudosis BVIS ir ataskaitų peržiūrai ir analizei, ir ataskaitų rengimui ar tvarkymui. Visi naudotojai aktyviai dalyvauja biudžeto rengimo procese (suveda atitinkamo padalinio duomenis ir naudoja sistemą savo padalinio biudžeto rengimui).

	Klausimas 2 (klausimo tekstas netaisytas)

	Tuo pačiu prašome patikslinti Kvalifikacijos reikalavimų 1 p. pateiktą informaciją, ar visiems specialistams, kurie būtini praeinant kvalifikaciją, turi turėti leidimą dirbti ir susipažinti su įslaptinta informacija?

	Atsakymas

	Dėkojame už Jūsų klausimą.
Taip, visi specialistai, kurie pateikus Paraišką bus Tiekėjo nurodyti siekiant atitikti kvalifikacijos reikalavimus turi turėti leidimą dirbti su riboto naudojimo informacija.
Pažymėtina, kad baigtinį asmenų, kuriems taikomas šis reikalavimas, sąrašą nustato Tiekėjas, teikdamas Paraišką, o su ja ir Pirkimo dokumentų priedą „Duomenys apie tiekėjo (subtiekėjo) patikimumą“.



Paraiškų pateikimo terminas nėra nukeliamas.

